《太平寺尘外闲题》
宋代·朱复之

高树青圆不见天，小风微动竹梢偏。
衣涵空翠元无雨，庭閟余声独有蝉。
老去此心无所住，向来我见不须先。
狂吟但过寒山子，荐得腾腾一味禅。

作者简介：建宁建安人，字几仲，号湛庐。以迪功郎知婺源县，有惠政。理宗端平中尝充使北使展谒八陵。后除军器监主簿，兼权知惠州。